Elisabeth Bergner
Store norske leksikon,Kunst og estetikk,Film, TV og teater,Teater,Internasjonal scene- og teaterhistorie
Elisabeth Bergner var en tysk-østerriksk skuespiller. Hun ble født i byen Drohobycz i det daværende keiserdømmet Østerrike-Ungarn, men dagens Ukraina.
Hun begynte skuespillerkarrieren allerede som 14-åring, og fra hun var 16 turnerte hun Østerrike og Tyskland med Shakespeare-oppsetninger. Hun flyttet til München og senere Berlin, og ble en av Tysklands mest populære skuespillere på scene og i film i 1920- og 1930-årene. Etter oppblomstringen av nazismen og Adolf Hitlers maktovertakelse i Tyskland i 1933 flyttet Bergner, som hadde jødisk bakgrunn, til London sammen med ektemannen, filmregissøren Paul Czinner, og arbeidet i perioden 1934 til 1949 i Storbritannia og USA.Blant hennes mest kjente filmer er Escape me never (1935), som skaffet henne en Oscar-nominasjon, og Catherine the Great (1934), begge regissert av Czinner. Etter andre verdenskrig hadde hun en rekke gjestespill ved tyske scener og i tysk film, og opptrådte også i gjestespill i Norge. Les mer i Store norske leksikon teater film i USA